Peter O’Toole sterfPeter O’Toole (AP Photo/Evan Agostini, file) Die bekende akteur Peter O’Toole is Saterdag in die ouderdom van 81 oorlede. O’Toole het in Wellington-hospitaal in Londen gesterf ná ŉ lang siekbed. Hy het veral bekendheid verwerf vir sy vertolking van die rol van TE Lawrence in Lawrence of Arabia wat in 1962 verskyn het. Hiervoor het hy ‘n Oscar-nominasie ontvang. O’Toole het agt Oscar-nominasies ontvang, onder meer vir Goodbye Mr. Chips. Hy hou die rekord vir die meeste Oscar-nominasies sonder om een te gewen het. Hy het ŉ ere-Oscar-toekenning ontvang nadat hy dit aanvanklik van die hand gewys het. Hy het die Academy of Motion Picture Arts and Sciences versoek om die oorhandiging uit te stel totdat hy 80 jaar oud is, aangesien hy “nog steeds in die spel is, en dalk op sy eie die toekenning kan ontvang”. Toe hy uiteindelik die standbeeldjie vashou, het hy gesê: “Always a bridesmaid, never a bride, my foot.” Hy het wel ‘n Emmy en vier Golden Globe-toekennings verower. Klik hier om te lees wat ander bekendes oor hom te sê gehad het. Peter O’Toole in Lawrence of Arabia